ส่องตำรวจ : คำสั่งรอง ผบก. - สว.จะคลอดมั้ย?
ตอนนี้ตำรวจกำลังคร่ำเคร่งกับงานหลายด้าน,แต่ที่เครียดสุด สำหรับตำรวจระดับรองผู้บังคับการ (รอง ผบก.)–สารวัตร (สว.) คือคำสั่งแต่งตั้งโยกย้ายที่ท่านผู้บัญชาการแต่ละ บช. กำลังโม่กันอยู่อย่างหน้าดำหน้าแดง,เพราะใกล้เดดไลน์ที่สำนักงานตำรวจแห่งชาติ (ตร.) กำหนดไว้ว่าต้องออกคำสั่งภายในวันที่ 27 พ.ย.นี้,และถ้าใครคิดว่าการทำคำสั่งแต่งตั้งโยกย้ายตำรวจเป็นเรื่องง่าย ขอบอกเลยว่าให้กลับไปตั้งสติคิดใหม่ เพราะมันมีแรงวิ่งเต้น แรงบีบมาเกี่ยวข้องอีกหลายตลบ,อย่าคิดว่าหลังจากประกาศว่าจะกระจายอำนาจไปให้แต่ละกองบัญชาการทำคำสั่งแต่งตั้งโยกย้ายกันเองแล้ว มันจะเป็นสิทธิ์ขาดของผู้บัญชาการแต่ละหน่วยนะครับ,แว่วมาว่าหลังจากส่งชื่อกันไป ทำคำสั่งกันมา แก้แล้วแก้อีกมาพักใหญ่ ล่าสุดเมื่อวันที่ 17 พ.ย.ที่ผ่านมา บิ๊กแป๊ะ ผบ.ตร. ขอให้ ผบช.แต่ละหน่วยส่งโผที่ทำแล้วมาให้สแกนอีกครั้ง,เผื่อตำแหน่งที่ผู้หลักผู้ใหญ่จิ้มมาจะหายหกตกหล่น?,เดี๋ยวสถานภาพการเป็นผู้บัญชาการตำรวจแห่งชาติปีสุดท้ายจะสั่นคลอน ไหนๆก็ถูลู่ถูกังผ่านปากเหยี่ยวปากกามาได้ถึง 5 ปีแล้ว,นอกจากจะมีตั๋วที่ผ่านมาทาง ตร.โดยตรงแล้ว ยุคหลังเลือกตั้ง ,ท่านนักการเมืองผู้ทรงเกียรติ, ยังมีตั๋วส่งไป ผบช.แต่ละหน่วยโดยตรงด้วยนะครับ?,ทั้งๆที่นักการเมืองบางคน ส่งตั๋วไปให้สำนักงานตำรวจแห่งชาติแล้วก็ตาม,เรียกว่าเอามันทั้งทางตรงทางอ้อม จนท่าน ผบช.หน่วยต่างๆเริ่มปวดตับ,เรื่องนี้มันละเอียดอ่อน เหมือนน้ำผึ้งหยดเดียว ให้ไปตามที่ขอก็พอใจ แต่ไม่ให้นี่สิ งานมันอาจจะเข้าในภายหลังได้?,เดี๋ยวจะมีลูกขุ่นเคือง มาแก้แค้นกันภายหลัง,นี่แหละชีวิตข้าราชการประจำ ที่มักถูกนักการเมืองผู้มีอำนาจบีบจนไข่เขียวไข่เหลืองอยู่เป็นนิจ,ยังไงขอเอาใจช่วย ให้คำสั่ง รอง ผบก.–สว.คลอดออกมาสำเร็จ ไม่ค้างเติ่งข้ามปีข้ามชาติเหมือนที่ผ่านมา จะเอายังไงก็เอากัน ให้มันรู้แล้วรู้รอดกันไป,สหบาท
แต่ที่เครียดสุด สำหรับตำรวจระดับรองผู้บังคับการ (รอง ผบก.)–สารวัตร (สว.) คือคำสั่งแต่งตั้งโยกย้ายที่ท่านผู้บัญชาการแต่ละ บช.
ส่องตำรวจ,สหบาท,แต่งตั้งโยกย้าย,รอง ผบก.,สารวัตร,สำนักงานตำรวจแห่งชาติ,จักรทิพย์ ชัยจินดา